GiliGold/VAD_KnessetCorpus huggingface dataset:
משה גפני: לגבי המתקנים הבנתי.
צחי דוד: הקצאה לגוף שארגן תחרות זמר עברי.
משה גפני: לפי קריטריונים.
צחי דוד: כמובן.
משה גפני: מה זה ביצוע שינויים פנימיים.
צחי דוד: שינויים פנימיים של המשרד בהתאם להיקפי הביצוע.
משה גפני: אני לא הולך לאשר את זה עכשיו ואני אגיד לך מדוע.
משה גפני: אני רוצה בכתב עד הישיבה הבאה – או אולי תעשה זאת קודם.
משה גפני: אני חושב שהדברים הם חשובים אבל אני רוצה לדעת בקצה שאלה שמקבלים את הכסף והכל לפי קריטריונים, נכון?
משה גפני: אני רוצה לדעת בכתב איך אגף החשב הכללי במשרד האוצר מפקח על זה שהכסף באמת מגיע ליעדו על פי הקריטריונים.
משה גפני: זאת אומרת, איך נותנים למוסדות תרבות.
צחי דוד: אפשר אפילו עכשיו, אם אתה רוצה.
משה גפני: לא, אני רוצה בכתב.
משה גפני: אני רוצה לדעת האם בודקים לפי תעודות זהות.
צחי דוד: זה נגיש לציבור.
צחי דוד: זה נמצא בפורטל.
משה גפני: אני לא מכיר ולא יודע.
משה גפני: לא למדתי את הליבה ואני לא יודע איך מסתכלים בפורטל.
משה גפני: אני יודע לקרוא בלי נקודות וזה מספיק לי.
משה גפני: אני רוצה בכתב.
משה גפני: מעמידים את אלה שעושים את התרבות, בודקים תעודות זהות שלהם, יש ביקורת שטח.
משה גפני: אני רוצה לדעת בכתב.
משה גפני: אני רוצה לדעת על כל הסעיפים איך בסופו של דבר הכסף מגיע.
משה גפני: הקריטריונים הם בסדר ואני סומך על מה שאתם אומרים.
משה גפני: בקצה, זה שמקבל את הכסף, אני רוצה לדעת איך מפקחים עליו.
משה גפני: אולי הוא משקר?
משה גפני: אני רוצה לקבל תשובה בכתב.
משה גפני: פניות מספר 577 ו-578 –
אורי גבע: הפנייה זו היא לתקצב את משרד החוץ ב-750 אלף שקלים בהתאם להחלטת הממשלה להשתתפות ישראל בתערוכת אקספו.
משה גפני: חשוב מאוד.
משה גפני: ה צ ב ע ה פניות מספר 577 ו-578 – אושרה פה אחד פנייה מספר 579 -
איתמר שושנה: פנייה מספר 579 ו-580 הם באותו תחום.
איתמר שושנה: אלה שתי פניות טכניות.
משה גפני: פניות מספר 579 ו-580 –
איתמר שושנה: פנייה מספר 579 היא הסטת עודפים.
איתמר שושנה: בעת העברת העודפים חלה טעות והעודפים שהיו צריכים להגיע לתקנת תהיל"ה עברו לתקנת תהיל"ה לא נכון.
משה גפני: הסבירו מה זה תהיל"ה.
משה גפני: מה זה תהיל"ה?
איתמר שושנה: פרויקט ממשל זמין.
איתמר שושנה: תהיל"ה הוא ה-ISP של הממשלה.
משה גפני: זה של אגף החשב הכללי.
איתמר שושנה: בין היתר.
משה גפני: מהי הפנייה השנייה?
איתמר שושנה: מעט יותר מורכבת.
איתמר שושנה: גם כאן מדובר בסוגיית עודפים של משרדי הממשלה, כל משרדי הממשלה, בגין פעילויות מול מינהל הרכב ומינהל הדיור שלא הועברו למשרדים אלא הועברו למינהל הרכב והדיור.
איתמר שושנה: טכנית התשלומים לא ניתנים לסליקה כי התקציב נשלח למקום לא נכון.
איתמר שושנה: מטרת הפנייה הזאת היא לרכז את התקציב הזה בתקנה אחת כדי שהסליקה תהיה מרכזית.
איתמר שושנה: זאת אומרת, החשב הכללי יעביר מימון למשרדים בגין החיובים שכבר קיבל.
איתמר שושנה: אלה שינויים טכניים וכתוצאה משינוי שיטת העודפים וזאת פעילות שמבצע החשב הכללי.
משה גפני: האמת היא שאת שתי הפניות האלה אני מביא בגללך, כי אני לא הייתי צריך לאשר שום דבר של החשב הכללי.
משה גפני: ה צ ב ע ה פניות מספר 579 ו-580 – אושרו פה אחד הפניות אושרו.
משה גפני: אני מגיש עליהן רביזיה.
משה גפני: פשוט לא רציתי שתבוא לחינם.
משה גפני: פניות מספר 581 עד 586 – אם אין רפרנט, אני לא יכול לעשות כלום.
משה גפני: נשאיר את זה לישיבה הבאה.
משה גפני: פנייה מספר 587 – עתודות קרקע.
משה גפני: יישובי המיעוטים.
צחי דוד: הפנייה הזו נועדה לתקצוב מספר נושאים.
צחי דוד: תקצוב 10 מיליון שקלים לתחום התכנון.
צחי דוד: התכנון הוא חלק מעבודות הפיתוח.
צחי דוד: זה שלב מקדים יותר.
צחי דוד: אתה מתכנן ומקבל את הכסף בחזרה.
צחי דוד: תקצוב עשרה מיליון שקלים בהרשאה להתחייב לפיתוח תשתיות ביישובי מיעוטים בהתאם להחלטת ממשלה 3211 לפיתוח יישובי המגזר הבדואי בצפון.
צחי דוד: תקצוב שישה מיליון שקלים בהרשאה להתחייב לבניית מוסדות ציבור בבנייה הכפרית בהתאם לסיכום בין המשרדים.
משה גפני: מה זה מוסדות ציבור?
צחי דוד: בתקן מוסדות ציבור יש חמישה מוסדות ציבור – בתי כנסת, מקוואות, מעונות יום.
גאלב מג'אדלה: אצל הערבים?
צחי דוד: ספציפית בנייה כפרית, זה יכול להיות.
צחי דוד: זאת לא תקנה צבועה.
גאלב מג'אדלה: לפני כן אמרת מיעוטים.
משה גפני: לפני זה, זה מיועד למיעוטים.
גאלב מג'אדלה: יש מקווה ובית כנסת?
משה גפני: אני שאלתי אותו כי יש כאן כמה סעיפים.
צחי דוד: עברתי סעיף.
משה גפני: אין לך מה לדאוג, לא נותנים לבתי כנסת.
משה גפני: זאת ממשלת הליכוד.
צחי דוד: עשרה מיליון שקלים לפיתוח תשתיות ביישובי מיעוטים ולאו דווקא מוסדות ציבור.
צחי דוד: מוסדות ציבור יש בתקן שישה, אם אני לא טועה.
צחי דוד: בתי כנסת, מקוואות, מעונות יום, מגרשי ספורט ומתנ"סים.
צחי דוד: שני מיליון שקלים תוספת לפרויקט מיקוד מאמץ.
משה גפני: ה צ ב ע ה פנייה מספר 587 – אושרה פה אחד פנייה מספר 588 -
מעיין נשר: הפנייה נועדה בעיקרה לשינויים פנימיים בתקציב התמיכות של משרד החקלאות, ביניהם כ-12 מיליון שקלים למימון השתתפות המדינה בפרמיית פיתוח נזקי טבע וחקלאות וכ-16 מיליון שקלים למימון פיצויים בגין השמדות בעלי חיים.
מעיין נשר: נזקי הטבע, זה בטוח וזה בכל הארץ.
מעיין נשר: עיקר הנזקים להשמדת בעלי חיים, זה בשל עופות שחולים בניו-קסל וזה גם בפריסה ארצית, בעיקר בצפון.
גאלב מג'אדלה: לולים?
מעיין נשר: כן.
משה גפני: ה צ ב ע ה פנייה מספר 588 – אושרה פה אחד פנייה מספר 589 – השמדת עופות חולים.
מעיין נשר: מימון של תקנת התפעול.
מעיין נשר: המערך של השמדת העופות בתקציב הפעולות של המשרד.
מעיין נשר: מתוקצב בשבעה מיליון שקלים בהוצאה מותנית בהכנסה ובשלושה מיליון ו-650 אלף שקלים במזומן.
מעיין נשר: עוד כשני מיליון שקלים לפעולות מקצועיות במטה, מימון השתתפות בתערוכת אגריטק.
משה גפני: ה צ ב ע ה פנייה מספר 589 – אושרה פה אחד פנייה מספר 590 – אנחנו מדלגים.
משה גפני: הפנייה הגיעה היום.
משה גפני: פנייה מספר 591 – אתה הרפרנט של משרד החינוך?
אורי שמרת: כבר שנה.
אורי שמרת: שירה עזבה לפני חצי שנה.
משה גפני: עבדת יחד אתה.
אורי שמרת: הפנייה נועדה להעברת 7 ורבע מיליון שקלים למטרות הבאות:
אורי שמרת: העברת חמישה מיליון שקלים במזומן בהרשאה להתחייב עבור הרחבת פרויקט טכנאים והנדסאים, העברת 2 ורבע מיליון במזומן עבור הקמת דרכי גישה למוסדות חינוך במועצה האזורית אבו בסמה, בהתאם להחלטת ממשלה 724 מיום 30 באוגוסט 2009 ושינויים פנימיים בהתאם לביצוע הוצאת המזומנים בפועל.
משה גפני: ה צ ב ע ה פנייה מספר 591 – אושרה פה אחד פניות מספר 608 עד 612 -
אורי שמרת: הפנייה נועדה לביצוע השינויים הבאים: העברת 9,960 אלפי שקלים מתקציב המשרד להגנת הסביבה לתקציב משרד החינוך לטובת משרד החינוך לטובת תקצוב תוכניות להכשרת מורים ומדריכי נוער והכנת תוכניות לימודיות בנושא סביבה וקיימות.
משה גפני: לאן הולך הכסף?
אורי שמרת: הכסף הולך לתוכניות שבתי ספר מבצעים.
משה גפני: איזה בתי ספר?
אורי שמרת: בהתאם לקריטריונים.
אורי שמרת: יש קריטריונים.
גאלב מג'אדלה: לאיזה מגזר?
אורי שמרת: אני מניח שזה לא הולך ספציפית למגזר ספציפי.
משה גפני: אלא לאן?
גאלב מג'אדלה: אין קריטריון אחיד לכולם.
משה גפני: זה הולך לערבים?
אורי שמרת: בעיקר מדובר בהכשרות של מורים בנושא קיימות.
אורי שמרת: זה הולך לסמינרים של המורים ובסופו של דבר, לאחר שהמורים מוכשרים בנושא, הם יכולים להעביר גם את החומר בכיתה.
משה גפני: אלה בתי ספר מוכרים?
אורי שמרת: הסמינרים הם סמינרים למורים רגילים.
אורי שמרת: סמינרים למורים.
משה גפני: אם למשל יש סמינר ערבי שמכשיר לנושא קיימות, גם הוא יכול לקבל?
אורי שמרת: לא סמינר ספציפי שמכשיר לקיימות.
גאלב מג'אדלה: זה חייב להיות.
גאלב מג'אדלה: מה זה כללי?
גאלב מג'אדלה: יש חרדים, יש ערבים, יש גליל, יש נגב, יש קריטריונים שונים.
גאלב מג'אדלה: יש מרכז הארץ.
משה גפני: אני שאלתי במקום חבר הכנסת מג'אדלה, אבל הוא שאל עכשיו בפירוט.
אלעד עמיחי: אני ארחיב.
אלעד עמיחי: אני סמנכ"ל הגנת הסביבה.
אורי שמרת: הכסף עובר מהגנת הסביבה למשרד החינוך.
אלעד עמיחי: הכסף עובר מהמשרד להגנת הסביבה למשרד החינוך לטובת הכשרות.
גאלב מג'אדלה: השר להגנת הסביבה כל הזמן אומר שחסר לו תקציב.
גאלב מג'אדלה: אתם מוותרים על תקציב לטובת מישהו אחר?
אלעד עמיחי: אנחנו לא מוותרים.
אלעד עמיחי: אנחנו עושים שיתוף פעולה כדי להגיע לאוכלוסייה גדולה יותר של מורים, וכך אנחנו יכולים, על ידי זה שאנחנו מכשירים את המורים, להגיע ליותר תלמידים.
אלעד עמיחי: במקום ללכת לכיתות, אנחנו מכשירים את המורים.
גאלב מג'אדלה: יפה מאוד.
גאלב מג'אדלה: אנחנו בעד.
גאלב מג'אדלה: עכשיו השאלה היא מי מקבל.
אלעד עמיחי: כולם.
אלעד עמיחי: לכל הסמינרים למורים.
משה גפני: גם ערבים.
אלעד עמיחי: גם ערבים.
גאלב מג'אדלה: גם תל חי?
אלעד עמיחי: לא למכללות האקדמאיות.
אלעד עמיחי: היכן שמכשירים את המורים, היכן שיש סמינרים למורים.
גאלב מג'אדלה: סמינר הקיבוצים למשל.
אלעד עמיחי: כן.
גאלב מג'אדלה: אורנים.
אלעד עמיחי: אני לא זוכר את כל שמות הסמינרים, אבל התוכנית היא לכל המורים.
משה גפני: מה עם סמינר בית יעקב?
אלעד עמיחי: אני לא יכול להגיד לך אם לסמינר בית יעקב.
משה גפני: גם הוא מכשיר להוראה.
גאלב מג'אדלה: וושינגטון למשל?
גאלב מג'אדלה: קריית גת.
משה גפני: לא, אל תבלבל אותו.
משה גפני: קודם סמינר בית יעקב.
אלעד עמיחי: אני לא זוכר להגיד לך על בית יעקב.
משה גפני: אנחנו נאשר את זה כי אני חושב שזה ראוי.
משה גפני: תגיד לנו האם זה הולך לכל הסמינרים.
משה גפני: מה ששאל חבר הכנסת מג'אדלה, האם זה הולך לכל הסמינרים המתוקצבים על ידי משרד החינוך, אם הם מחנכים.
משה גפני: אין צורך ברשימה.
משה גפני: אנחנו שאלנו על העיקרון.
משה גפני: אנחנו בעד זה ואנחנו נאשר את זה בעזרת השם.
משה גפני: אנחנו רוצים לדעת אם יש מגמה נניח בבית ספר שמחנך מורים, שהוא במגזר הערבי, האם גם הוא יכול להשתתף בזה.
גאלב מג'אדלה: יש את מכללת אל קאסם שהיא בין הטובות בארץ, בקו אווירי מהבית שלי חמישים מטרים.
גאלב מג'אדלה: זה בסדר?
אלעד עמיחי: נבדוק.
גאלב מג'אדלה: זה מה שרציתי לדעת.
גאלב מג'אדלה: אחרי כן אני יוצא משם והולך לגבעת חביבה, סמינר להכשרת מורים ואומר שיש כאן פנייה.
גאלב מג'אדלה: היו"ר משה גפני: גבעת חביבה מקבל.
גאלב מג'אדלה: אין לך מה לדאוג.
אורי שמרת: אני אעביר מייל לוועדה.
משה גפני: אני מניח שהתשובה תהיה חיובית מכיוון שכל הסמינרים האלה מתוקצבים על ידי משרד החינוך.
משה גפני: אם יש את המגמה הזאת, להערכתי מתקצבים אותם, אבל ליתר ביטחון, תבדקו ותגידו לנו.
אורי שמרת: בשמחה.
אורי שמרת: אין שום בעיה.
משה גפני: ה צ ב ע ה פניות מספר 608 עד 612 - אושרו פה אחד הודעה מספר 01826 – המשרד להגנת הסביבה
מיכל שינוול: הפנייה היא להעברת עודפים לא מחויבים בעיקר מהקרן לשמירת הניקיון של המשרד, בעיקר כספים שהתקבלו בשנים קודמות של היטל ההטמנה שטרם מומשו ואנחנו מבקשים אותם השנה.
משה גפני: ה צ ב ע ה הודעה מספר 01826 – אושרה פה אחד אם אפשר לבקש, יש לנו עוד שלוש פניות יחסית דחופות.
משה גפני: שהגיעו היום?
מיכל שינוול: הגיעו אתמול.
משה גפני: לא, הם הגיעו היום.
משה גפני: אני לא יכול לדון בהן.
משה גפני: גם אין כאן הרבה חברי כנסת.
משה גפני: כולם אמרו לי לדחות את הישיבה, אבל לא רציתי לדחות כי גם בשבוע שעבר לא קיימתי ישיבה.
משה גפני: יש כאן רבים מחברי הכנסת שלא נמצאים.
משה גפני: אנחנו הרי לא נמצאים עכשיו בשעת חירום, כך שהאוצר יתכבד ויביא את הפניות בזמן.
משה גפני: אין לי טענות, אבל אני גם רוצה את ההבנה שלך בעניין הזה.
משה גפני: אני לוקח על עצמי יותר מדיי.
משה גפני: חברת הכנסת זהבה גלאון ביקשה להיות בישיבה אבל היא אמרה שהיא לא יכולה.
משה גפני: אמרתי שאנחנו נעשה את זה קצת יותר מצומצם.
משה גפני: מה שעושים שם באוצר, שיעשו את זה בזמן.
משה גפני: יש שם כמה דברים שהיה עדיף שלא יעשו בכלל, שיעסקו בהעברות.
משה גפני: הודעה מספר 04091 – משרד ראש הממשלה
אורי גבע: העברת כספים לא מחויבים.
אורי גבע: כל הכספים האלו הם בעצם בגין עודפים מחויבים שלא נרשמו לא במשרד ולא בתקציבי הדיור והרכב כפי שהעברנו קודם בפנייה של 05.
אורי גבע: בעצם לא הועברו לאף משרד ועכשיו הם מועברים למשרד ראש הממשלה.
אורי גבע: כאמור, כל התקנות כאן שמעורבות בפנייה הן להשתתפות ברכב ולהשתתפות בשכר דירה.
משה גפני: מה אתם נותנים לשר לשעבר אבישי ברוורמן?
אורי גבע: אבישי ברוורמן מקבל 26 אלף שקלים לאחזקת רכב.
משה גפני: 49.
אורי גבע: מתוך זה 26 אלף שקלים לאחזקת רכב ולשכר דירה.
משה גפני: אבל הוא כבר לא שר.
אורי גבע: כן, אבל יש התחייבויות.
אורי גבע: זה בגין שנה שעברה.
משה גפני: ה צ ב ע ה הודעה מספר 04091 – אושרה פה אחד הודעה מספר 04090 -
אורי גבע: זה בדיוק אותו הדבר אלא בלשכה המרכזית לסטטיסטיקה.
משה גפני: ה צ ב ע ה הודעה מספר 04090 – אושרה פה אחד תודה רבה.
משה גפני: על סדר היום הצעת חוק לתיקון פקודת הנמלים (מס' 4) (סייג לאחריות סוכן מכס), התשע"ב-2011, הצעתם של חברי הכנסת יריב לוין וזאב בילסקי, הכנה לקריאה שנייה ושלישית.
משה גפני: אני מבין שהגעתם לנוסח מוסכם.
משה גפני: יש למישהו השגות על הנוסח המוסכם?
נתנאל היימן: נתנאל היימן מהתאחדות התעשיינים.
נתנאל היימן: אדוני היושב ראש, אני מבקש מיושב ראש הוועדה ומחברי הכנסת המציעים בכל לשון של בקשה.
נתנאל היימן: ההצעה הזאת הרבה יותר מרחיקת לכת ממה שנראה על פניו, אנחנו מבקשים להגיע להסכמות שיהיו מוסכמות גם על נמל אשדוד, גם על נמל חיפה, גם על בעלי המטען וגם על סוכני המכס.
נתנאל היימן: זה לא המצב כרגע.
נתנאל היימן: בעצם רוב הגורמים שמעורבים במערכת הנמלית מתנגדים להצעת החוק.
יצחק וקנין: מה ההתנגדות שלהם?
נתנאל היימן: ההתנגדות שלנו היא מאחר שהצעת החוק הזאת רחבה מדיי.
נתנאל היימן: האחריות על סוכני המכס נמסרת באופן גורף לגמרי.
נתנאל היימן: רוצים לפתור בעיה אחת, אבל הדרך בה הצעת החוק מנוסחת, היא רחבה מדיי.
גאלב מג'אדלה: איפה הייתם עד עכשיו?
גאלב מג'אדלה: למה לא באתם בדברים?
משה גפני: הם באו.
משה גפני: חבר הכנסת יריב לוין בטח מכיר את זה.
משה גפני: הם מתנגדים לזה.
משה גפני: תכף אני אבקש מחבר הכנסת המציע שיענה.
יריב לוין: אני אענה בקצרה.
יריב לוין: השאלה כאן בעיניי היא שאלה עקרונית, האם ניתן להטיל על בעל המקצוע החופשי – במקרה זה סוכן המכס שנותן שירות – אחריות אישית לתשלום חובות שהם לא חובות שלו אלא חובות של מי שהוא נותן לו את השירות, קרי, במקרה הזה, היבואנים.
יריב לוין: בעיניי התשובה היא חד משמעית לא.
יריב לוין: זה עובר כחוט השני במקצועות חופשיים אחרים כמו עריכת דין.
יריב לוין: כך זה צריך להיות.
יריב לוין: אני חושב שכל מצב אחר גם יוצר יחסי תלות לא בריאים ובעייתיים מאוד בין הסוכנים לבין היבואנים.
יריב לוין: צריך לזכור שהסוכן באיזשהו מקום הוא גם בעל אחריות כלפי הרשויות במובן זה שהוא צריך לדווח אמת, וגם אם היבואן מבקש ממנו לכתוב דברים שהם לא אמת או לא מדויקים, חובה עליו לא לעשות זאת אלא לפעול באיזשהו מקום גם כשלוח של המערכת כולה.
יריב לוין: לכן אסור להעמיד אותו במצב של מחויבויות כספיות שהוא צריך לבוא ולשלם בנעליו של היבואן כספים.
יריב לוין: אני חושב שזה דבר לא נכון ואין לא שום מקום.
יריב לוין: מכאן גם הצעת החוק הזאת.
יריב לוין: לכן כל הניסיונות לקצץ אותה ולעשות הסדרי ביניים ולקבוע שעל חלק מהתשלומים הוא כן יהיה חייב ועל חלק הוא לא יהיה חייב, בעיניי כל הדברים האלה הם לא נכונים.
משה גפני: אתה שמעת אותם?
יריב לוין: אני שמעתי את הדברים.
יריב לוין: אני מכבד את עמדתם אבל אני פשוט לא מסכים אתם.
יריב לוין: אני חושב שזאת מהות החוק.
יריב לוין: אני חושב שזה עובר כחוט השני בכל המקצועות החופשיים וזאת גם הדרך הנכונה.
משה גפני: מה עובר כחוט השני בכל המקצועות החופשיים?
יריב לוין: שמי שנותן את השירות איננו יכול להפוך לבעל החוב ביחד עם האדם עבורו הוא נותן את השירות.
יריב לוין: כלומר, לצורך העניין, אם אני מייצג אדם בעסקה של רכישה.
משה גפני: אם אתה מייצג מישהו בעבירה בבית המשפט וההוא קיבל מאסר, עורך הדין לא צריך ללכת לבית הסוהר.
יריב לוין: זה בוודאי שלא, אבל אני מדבר אפילו על המסים.
יריב לוין: אני חושב שההקבלה של המסים היא הקבלה מאוד נכונה.
יריב לוין: כאשר אני ממלא טופסי דיווח למס שבח, חובה עלי כ – אמנם אני מייצג את הלקוח שלי, אבל אני חייב – לדווח אמת מצד אחד, ומצד שני, כדי שאני לא אמצא במצב בעייתי, אסור לי לשלם במקום הלקוח שלי ובוודאי שאני לא הופך לבעל החוב במקומו אם הוא לא שילם את המסים.
יריב לוין: מה שנכון שם, נכון גם כאן.
משה גפני: אתה אומר את זה גם על סוכני המכס.
שגית אפיק: העיקרון של אחריות שילוחית.
יריב לוין: זה העיקרון.
שגית אפיק: התאמה למה שקיים בחקיקה.
גאלב מג'אדלה: אני דברתי עם כמה סוכני מכס, גם ברמה האישית כי נדרשנו להצעת חוק חשובה כזאת.
גאלב מג'אדלה: לפנינו הצעת חוק חשובה ואנחנו צריכים לדאוג לאזרח.
גאלב מג'אדלה: כאן רוצים שאזרח שהוא סוכן יישא באחריות שילוחית ובאחריות למי ששולח אותו.
גאלב מג'אדלה: אני כסוכן אהיה אחראי לדברים של יבואן שאני לא יודע באיזה סכום זה יסתכם?
גאלב מג'אדלה: אין כאן שום הגיון.
גאלב מג'אדלה: להפך, אנחנו צריכים ללכת לזנב?
גאלב מג'אדלה: אנחנו צריכים ללכת לראש.
משה גפני: אתה מסכים עם העיקרון הזה.
גאלב מג'אדלה: אחרי ששוחחתי עם הסוכנים.
גאלב מג'אדלה: אמרו לי שאם למשל הם משתכרים חצי מיליון שקלים בשנה, ואז בגלל טעות אחת הם יצטרכו לשלם כמה מיליוני שקלים.
משה גפני: אני מבין שיש הסתייגות בסעיף הזה.
יריב לוין: אין ספק שכאשר סוכן המכס פועל באופן המהווה מעילה, אז צריך לחייב אותו.
יריב לוין: לכן אני אומר שדווקא מכורח ההסתייגות הזאת נובע הכלל.
יריב לוין: זה בדיוק ההיגיון.
קרן רפלנסקי אלעד: אני היועצת המשפטית של נמל אשדוד.
קרן רפלנסקי אלעד: אני רוצה להצטרף לדברי נציג התאחדות התעשיינים ולהסביר.
קרן רפלנסקי אלעד: למעשה מה שעושים כאן זה בצורה מאוד מאוד גורפת, זה ממש לשפוך את התינוק עם המים.
קרן רפלנסקי אלעד: אני לא אומרת שברמה העקרונית מה שאמרו חברי הכנסת הנכבדים הוא לא נכון.
קרן רפלנסקי אלעד: יחד עם זאת, נושא השליחות הוא מנגנון שמוכר במשפט בהרבה מאוד תחומים ולכן אין הנדון דומה לראיה.
קרן רפלנסקי אלעד: בן אדם שנכנס לאיזשהו מקצוע, יש עם המקצוע הזה כל מיני מחויבויות וסיכונים.
קרן רפלנסקי אלעד: תכף תדבר מי שממונה בנמל על כל נושא הגבייה.
משה גפני: אם היא תקבל ממני את רשות הדיבור.
קרן רפלנסקי אלעד: ודאי.
קרן רפלנסקי אלעד: אני רוצה להבהיר שזה יחייב את הנמל לנקוט צעדים משמעותיים כי הנמל הוא גוף כלכלי שצריך לעבוד ביעילות, הוא צריך לקבל סחורה ולשחרר סחורה, ואם הנמל לא ירגיש שהוא מוגן מפני חובות שלא ישולמו לו, הוא ינקוט ערבויות ודברים שונים כדי להבטיח את זה.
משה גפני: אבל הוא מציע הצעה הגיונית.
משה גפני: גם מה שאמר חבר הכנסת ראלב מג'אדלה, זה הגיוני לחלוטין.
משה גפני: צריך להסתדר לפי המצב החדש ברגע שהחוק עובר.
קרן רפלנסקי אלעד: זה מה שאנחנו נעשה, אבל אני לא בטוחה שזה יהיה לטובת סוכני המכס.
גאלב מג'אדלה: את לוקחת את האחריות מהנמל הגדול עם מנגנון גדול ושמה אותו על סוכן אחד מסכן.
קרן רפלנסקי אלעד: זאת הדרך היחידה בה הנמל כגוף גדול, כגוף שקולט הרבה סחורות, יכול לעבוד.
יצחק וקנין: למה צריך לעשות החרגה מכל הנורמות המקובלות במשק?
קרן רפלנסקי אלעד: קודם כל, אני לא חושבת שזה נורמה שמקובלת במשק.
קרן רפלנסקי אלעד: הנמל הוא גוף כלכלי שצריך לעבוד.
יצחק וקנין: אם אני צרך לשלם תשלום למס שבח, אם יש לי שמייצג אותי – כפי שהציג זאת חבר הכנסת לוין – הוא צריך לשלם את הכסף עבורי?
קרן רפלנסקי אלעד: זה לא דומה.
יצחק וקנין: אני לא מבין למה זה לא דומה.
קרן רפלנסקי אלעד: כל תפקידו של סוכן המכס הוא בדיוק לעבוד מול הנמל.
יריב לוין: לייצג, אבל לא לשלם.
קרן רפלנסקי אלעד: ולהיות מחויב כלפי הנמל כדי שהנמל ישחרר את הסחורה.
קרן רפלנסקי אלעד: אם הנמל לא יוכל לשחרר את הסחורה, מי שייפגע בסוף יהיו הלקוחות וזה יאלץ את הנמל לנקוט צעדים הרבה יותר דרסטיים.
גאלב מג'אדלה: שינקטו צעדים.
יצחק וקנין: אדוני היושב ראש, הייתי רוצה לשמוע את משרד המשפטים.
יצחק וקנין: אני חושב שהם יכולים להניח את דעתנו בדבר.
גאלב מג'אדלה: אנחנו מסכימים אתך.
גאלב מג'אדלה: אכן הנמל צריך לנקוט בצעדים.
משה גפני: יערה, משרד המשפטים.
יערה למברגר קינר: בדיון הקודם כבר הזכרנו את סעיף 22 לחוק סוכני המכס שהוא בעצם משלים כאן את התמונה.
יערה למברגר קינר: בתיקון אנחנו מדברים על אגרות ותשלומים בנמל.
יערה למברגר קינר: חוק סוכני המכס מתייחס למסים המכסיים שצריך לשלם ושם לפי הכלל שתוקן, לדעתי בשנת 1995, ברור שהוא חל על סוכן המכס רק אם הוא סייע להשתמט.
יערה למברגר קינר: זאת אומרת, רק אם הוא סייע להשתמט מתשלום המסים.
יערה למברגר קינר: רק אז הוא יישא באחריות אישית לתשלום המסים.
יערה למברגר קינר: זה שנמל אשדוד אומר שזאת הדרך היחידה לגבות מסוכן המכס, זה קצת מפתיע אותי לאור זה שבעולם המסים כנראה זה מעל שנת 1995 עובד ולא שמעתי תלונות מיוחדות על בעייתיות בעובדה שסוכן המכס לא חייב בתשלום המסים.
משה גפני: לכן אתם תומכים בחוק.
יערה למברגר קינר: כן.
משה גפני: מני.
מנחם הסה: אין לי מה להוסיף.
מנחם הסה: החוק הזה לא אמור לחול על מסים.
משה גפני: לא חשוב, אבל אתם תומכים.
מנחם הסה: אין לנו התנגדות.
משה גפני: אם אתה חוזר על מה שנאמר, אין צורך, אלא אם יש לך משהו חדש לומר.
שמעון לאוב: אני חושב שאני לא חוזר על מה שנאמר.
שמעון לאוב: אני רוצה לציין שההיקש מעולם המסים הוא לא רלוונטי למקרה שלנו.
שמעון לאוב: אנחנו מדברים על לקוח ואנחנו מדברים על מתן שירותים ללקוחות.
שמעון לאוב: הלקוח של הנמל באותם המקרים או ברוב המקרים בהם מחויבים סוכני המכס, הלקוח של הנמל הוא לא בעל המטען.
שמעון לאוב: בעל המטען הוא לא גורם שבא במגע עם הנמל, שקושר את העסקה שלו עם הנמל.
שמעון לאוב: הגורם שמזמין את השירות בנמל במקרים של שירותים למטענים הוא במקרים האלה עליהם מדובר, סוכן המכס.
שמעון לאוב: ככזה, הפקודה במתכונתה הנוכחית רואה אותו כלקוח שחב בכל החובות שיש ללקוח שמזמין שירותים בנמל.
שמעון לאוב: מדובר בתמורה עבור קבלת שירותים ולא במסים.
שמעון לאוב: לכן ההיקש מעולם המסים הוא בלתי רלוונטי.
שמעון לאוב: לכן אנחנו מתנגדים.
שמעון לאוב: אמרנו את זה כבר בישיבה הקודמת.
משה גפני: אבל מה זה משנה אם הוא סוכן מכס או הוא ?
שמעון לאוב: נכון, זה לא משנה.
שמעון לאוב: המצב הנוהג מקדמת דנא על פי ההוראות של פקודת הנמלים הקיימת הוא שרואים את אותו גורם – במקרה הזה את סוכן המכס – על פי ההסכם שיש לו עם מי ששלח אותו, רואים אותו כלקוח שמזמין את השירות ולכן הרעיון או הרציונאל של ההוראה הזאת בפקודת הנמלים כרגע היא שהוא הגורם ולא אחר, כי אין מישהו אחר שנותן השירות מכיר, שמתחייב כלפי נותן השירות בתשלום בעד אותו שירות.
שמעון לאוב: לכן הוא לצורך העניין הלקוח ולא שלוח ולא בעל מקצוע חופשי.
שמעון לאוב: הוא עצמו הלקוח.
שמעון לאוב: זה הרעיון שיש מאחורי הרציונאל של הפקודה במתכונתה הקיימת.
שמעון לאוב: כמובן שגם מההיבט של האחריות שיש לסוכן מכס כלפי תשלום מסים, אמרתי כבר שאנחנו לא בעולם מסים אלא אנחנו בעולם של תשלום עבור שירותים.
גאלב מג'אדלה: שמעון, הצעת החוק באה לתקן עיוות מתמשך.
שמעון לאוב: אני לא חושב שזה עיוות.
גאלב מג'אדלה: היא באה לתקן עיוות מתמשך.
גאלב מג'אדלה: עכשיו סוף סוף מתקנים עיוות מתמשך.
שמעון לאוב: איפה העיוות כאן?
גאלב מג'אדלה: אז אתם משנים את הפרוצדורה אצלכם ואתם רואים בסוכן כמי שנשלח על ידי האדם שהוא הכתובת האמיתית.
משה גפני: ראלב, הוויכוח מאוד ברור.
משה גפני: הדיון מאוד ברור.
משה גפני: צריך להכריע וכאן מכריעים בהצבעה.
משה גפני: תקריאי בבקשה את הצעת החוק.
שושנית לב-ארי: אם אפשר, עוד הערה.
שושנית לב-ארי: אני ראש מחלקת חישובים בנמל אשדוד.
שושנית לב-ארי: אני רוצה להדגיש שהנושא הזה בעצם נולד לא כתוצאה מההסדר כפי שדיברו קודמיי והסבירו שמדובר בסוכן מכס שהוא שלוח כזה או אחר.
שושנית לב-ארי: לא על זה הם קבלו אלא הם קבלו על מספר מקרים מאוד מאוד מצומצם שקרו לאורך השנים.
משה גפני: מי קבל?
שושנית לב-ארי: סוכני המכס.
שושנית לב-ארי: מספר מאוד מאוד מצומצם של מקרים שקרו לאורך השנים כי המנגנונים האלה עובדים, ועובדים טוב, ואף אחד לא יצא נגדם באף אחת מהשנים האלה.
שושנית לב-ארי: אנחנו מדברים על עשרות שנים שזה עובד בשיטה הזאת.
שושנית לב-ארי: על מנת לפתור את אותה בעיה שהם הציגו, אנחנו הצענו איזשהו פתרון.
שושנית לב-ארי: הבנו את הבעיה הזאת והצענו איזשהו שינוי לחוק על הבסיס הזה.
משה גפני: למי הצעתם?
שושנית לב-ארי: העברנו את זה גם אליהם וגם אל התאחדות התעשיינים על מנת לייצר איזשהו פתרון שמגיע בהסכמה.
יריב לוין: אני אומר שוב שהפתרון הוא לא פתרון כי השאלה היא עקרונית.
שושנית לב-ארי: הם לא העלו את זה.
יריב לוין: האם תשלום כזה במועד כזה יחול על הסוכן.
משה גפני: תקריאי בבקשה.
שגית אפיק: בפקודת הנמלים (נוסח חדש), התשל"א-1971 (להלן – הפקודה) בסעיף 1, אחרי ההגדרה נמל יבוא: "סוכן מכס" – כהגדרתו בסעיף 1 לחוק סוכני המכס, התשכ"א-1964.
שגית אפיק: תיקון סעיף 17 בסעיף 17 לפקודה, הסיפא החל במלים "הרשום לפי חוק" – תימחק.
שגית אפיק: סעיף 17 לפקודת הנמלים מדבר על שלוחים והוא קובע שבעל טובין רשאי למלא הוראות פקודה זו על ידי שלוחו שהורשה כדין.
שגית אפיק: הוא מגדיר מיהו שלוח.
שגית אפיק: מכיוון שאנחנו מסדירים את האחריות השילוחית של סוכן מכס בסעיף חדש, אנחנו מוחקים את הסיפא הזאת כאן.
שגית אפיק: הוספת סעיף 19א – סעיף חדש שיתווסף אחרי סעיף 19 שמדבר על אחריות שלוח והוא ייוחד לאחריות סוכן מכס.
שגית אפיק: אחרי סעיף 19 לפקודה יבוא: "אחריות סוכן מכס.
שגית אפיק: על אף האמור בסעיף 19, מבלי לגרוע מאחריותו של בעל הטובין, סוכן מכס חייב לבצע לגבי הטובין את כל הפעולות החלות על פי כל דין על מי שייפה את כוחו לגביהן.
שגית אפיק: סוכן מכס יישא באחריות אישית לתשלומי נמל ואגרות נמל המוטלים על הטובין אם הוכח כי סייע לאחר להשתמט מהתשלומים ומהאגרות כאמור".
משה גפני: יש ויכוח לגבי החוק הזה.
משה גפני: טוענים אנשי הנמלים שיש בעיה עם העניין.
משה גפני: הנושא נדון עם חבר הכנסת המציע.
משה גפני: אני בכוונה אומר את זה כדי שאם מישהו יגיש בג"ץ שלא יאמרו שזה לא היה.
שגית אפיק: אני חושבת שמדובר כאן בהסדר יחסית מאוזן מכיוון שהוא קובע את העיקרון ויש לו גם חריג שקבוע במקרים בהם סוכן המכס יחרוג ויסייע לאחר להשתמט מהתשלומים ומהאגרות.
שגית אפיק: אני מניחה שאם יקרה דבר כזה, זה יגיע לבתי המשפט ובתי המשפט ימצאו את הדרך לפרש את הדברים בצורה הנכונה.
משה גפני: אנחנו מצביעים על הצעת חוק לתיקון פקודת הנמלים (מס' 4) (סייג לאחריות סוכן מכס), התשע"ב-2011, לקריאה שנייה ושלישית.
משה גפני: על סדר היום דין וחשבון על הוצאות השכר של הגופים הציבוריים לשנת 2010, דין וחשבון על חריגות שכר לכאורה בגופים הציבוריים לשנת 2010 ופעולות יחידת האכיפה בשנת 2011 ודין וחשבון על הוצאות השכר של הגופים הציבוריים ומשרדי הממשלה לעובדי קבלן וכוח אדם לשנת 2010.
משה גפני: הישיבה מתקיימת בהשתתפות הממונה על השכר אילן לוין.
משה גפני: אני מקדם אותך בברכה.
משה גפני: אם אני מסכם את הדברים שעשינו עד עכשיו ואני רואה את זה כחלק מהתוכנית הכלכלית שאנחנו נטפל בה, זה החלק הזה, פערי השכר שנמצאים גם בשירות הציבורי וגם בסקטור הפרטי.
משה גפני: זה חלק מהעניין של הבעיות החברתיות בהן אנחנו מצויים.
משה גפני: אנחנו עסקנו בנושא של הריכוזיות והיה לנו אתמול דיון בנושא של תקציב הביטחון עם שר הביטחון.
משה גפני: לפני כן היה כאן שר האוצר.
משה גפני: בעזרת השם אנחנו מחר דנים על החוק של הרפורמה במס שאני מבקש לדון בכל המכלול של הנושאים שקשורים בדרך כזאת או אחרת לרפורמה במס, על אף שחלק לא נמצא בחוק עצמו, אבל אני אשתדל את כל הסעיפים האלה שאנחנו מביאים לקיים בהם דיון מחר, בעזרת השם.
משה גפני: מחר לא תהיינה הצבעות.
משה גפני: הדיון יימשך ביום שני הבא בעזרת השם ויכול להיות שאז תהיינה הצבעות.
משה גפני: אני אשתדל, אם תהיה הסכמה של חברי הוועדה, להכניס את הכול בתוך החוק הזה כדי להימנע ממשיכת זמן.
משה גפני: הממשלה עלולה למשוך זמן, הכנסת עלולה למשוך זמן, אבל כאן אנחנו נמצאים עם חוק שהוא לקריאה שנייה ושלישית ומבחינה ציבורית אני חושב שחשוב לעשות את זה.
משה גפני: זה פרק שהוא איננו שנוי במחלוקת, לא מבחינה ציבורית.
משה גפני: הבעיות תהיינה בעיות מקצועיות מכיוון שאנחנו נצטרך להעדיף סעיף אחד על פני משנהו, כי הטבלאות צריכות להיות מאוזנות.
משה גפני: זאת אומרת, סעיף ההכנסות צריך להיות תואם לסעיף ההוצאות על אף שאני לא חושב שצריך לשמור על זה בקנאות.
משה גפני: יכול להיות שסעיף ההוצאות יהיה קצת יותר מאשר סעיף ההכנסות.
משה גפני: זאת הצעת חוק ממשלתית ולא נוכל בעניין הזה לפרוץ את המסגרת.